**ΟΔΗΓΙΕΣ ΠΡΟΣ ΦΟΙΤΗΤΕΣ ΓΙΑ ΤΗΝ ΧΡΗΣΗ ΤΟΥ Open eClass**

Πλήρες εγχειρίδιο χρήσης της πλατφόρμας θα βρείτε στο σύνδεσμο

[**https://docs.openeclass.org/el/student**](https://docs.openeclass.org/el/student)

Για την χρήση της πλατφόρμας Open eClass προτείνεται η χρήση των προγραμμάτων περιήγησης Chrome, Firefox, Opera, ενώ ασυμβατότητες ενδέχεται να παρουσιαστούν με Safari και παλιές εκδόσεις των Edge και Internet Explorer (εκδ.11 και παλιότερες).

**ΠΡΟΣΒΑΣΗ ΣΤΗΝ ΠΛΑΤΦΟΡΜΑ**

Για όλους τους φοιτητές η πρόσβαση στην πλατφόρμα γίνεται από το σύνδεσμο

 [https://openeclass.panteion.gr](https://openeclass.panteion.gr/)

Οι **φοιτητές του Πανεπιστημίου** και οι **φοιτητές από μεταγραφή** πραγματοποιούν είσοδο με χρήση των κωδικών URegister.

Οι **μεταπτυχιακοί φοιτητές** χρειάζεται να αποκτήσουν τους κωδικούς Uregister για να αποκτήσουν πρόσβαση στην πλατφόρμα eClass. Έως τότε θα ενημερώνονται από τους διδάσκοντες για την παρακολούθηση των μαθημάτων τους.

Οι **φοιτητές ΔΟΑΤΑΠ** χρειάζεται να στείλουν αίτημα στο Helpdesk (eclass@panteion.gr) του Τμήματός τους δηλώνοντας τα μαθήματα που πρέπει να παρακολουθήσουν. Στο προσωπικό τους email θα παραλάβουν κωδικούς και οδηγίες για την πρόσβαση στο eClass (μέσω της επιλογής Σύνδεση με Credentials –> Προσωπικοί κωδικοί).

**ΕΓΓΡΑΦΗ ΣΕ ΜΑΘΗΜΑΤΑ**

Στη συνέχεια χρειάζεται να **εγγραφείτε** για να παρακολουθήσετε στο eClass τα μαθήματα που θα δηλώσετε στις Δηλώσεις Μαθημάτων.

Η εγγραφή γίνεται με τον ίδιο τρόπο για μαθήματα του Τμήματός σας ή άλλων Τμημάτων (ΜΕΤ). Θα επιλέξετε **Εγγραφή σε Μάθημα**.

Αν το μάθημα είναι Κ**λειστό**, θα στέλνετε αίτημα, το οποίο θα αποδεχθεί ο διδάσκων.

**ΣΗΜΑΝΤΙΚΟ**: είναι απαραίτητο να κάνετε εγγραφή ξανά στα μαθήματα που πρέπει να παρακαλουθήσετε εκ νέου.

**ΕΝΗΜΕΡΩΣΗ**

Οι φοιτητές έχουν υποχρέωση να ενημερώνονται τακτικά με κάθε διαθέσιμο μέσο.

Με την ανάρτηση κάθε είδους Ανακοίνωσης, θεωρείται ότι ο φοιτητής έλαβε γνώση της ίδιας. Ενδεικτικά η ενημέρωση γίνεται μέσω:

* των ανακοινώσεων στις ιστοσελίδες των Τμημάτων,
* των ανακοινώσεων των μαθημάτων στην πλατφόρμα Open eClass,
* των ανακοινώσεων σπουδών στην κεντρική ιστοσελίδα του Παντείου,
* των ενημερώσεων και των οδηγιών των Διδασκόντων όπως αυτά αναρτώνται στο μάθημά τους.

**Σημείωση**: στην πλατφόρμα Open eClass η ανάρτηση των ανακοινώσεων των μαθημάτων **δεν ακολουθείται υποχρεωτικά** από αποστολή των ανακοινώσεων στις email διευθύνσεις των εγγεγραμμένων φοιτητών, και θα θεωρείται έγκυρη με την ανάρτησή της.

**Ενημέρωση μέσω email**

Για τους προπτυχιακούς φοιτητές είναι υποχρεωτική η χρήση του Ιδρυματικού Λογαριασμού τους (email) στην Πλατφόρμα του OpeneClass.

Για τους Μεταπτυχιακούς και φοιτητές Erasmus είναι υποχρεωτική η χρήση του Ιδρυματικού Λογαριασμού που έχουν δηλώσει με την εγγραφή τους στο Πανεπιστήμιο.

Η υπηρεσία Τεχνικής Υποστήριξης για την χρήση του eClass (Helpdesk) για τους φοιτητές είναι στη διάθεσή σας στην ηλεκτρονική διεύθυνση: eclass@panteion.gr

Ομάδα Υποστήριξης Open eClass